Odense Adresse-Contoirs Efterretninger, 1842-03-01
(Fortsættelse fra Nr. 35.) Den 11 Februar. Fremlagdes en Skrivelse fra Magistraten af 1 Febr., ledsaget med Stiftamtets Communication af det Kgl. danske Cancellies Circulaire af 11 Jan. 1812 angaaende en Reform i Fængselsvæsenet. Magistraten yttrer i sin Skrivelse den Formening, at der fra de overordnede Autoriteters Side neppe kan ventes nogen videre Anviisning til Udførelsen af hiin Reform end den, som Cancelliet har givet i bemeldte Circulairskrivelse, og anseer det derhos saameget mere nødvendigt, at Sagen uden Ophold toges under Overveielse, som Stadens Politimester gjentagende har udhævet den paatrængende Nødvendighed af en hurtig Afgjørelse med den Bemærkning, at han nu af Mangel paa Plads maa afbenytte Cachotterne som Varetægtsfængsler. Magistraten formener endvidere, at Spørgsmaalet for Tiden vil være, deels om den af Repræsentationens Medlem, Chr. Hansen, forfattede Tegning og Plan til en ny Fængselsbygning bør indsendes med Anbefaling til Cancelliets Approbation, deels om Communalbestyrelsen enten ubetinget bør erklære sig villig til at opføre den projecterede nye Bygning, eller ikkun under visse nærmere betegnede Betingelser. - J Forbindelse hermed fremlagdes følgende Skrivelse af 11 Febr. til Repræsentationen fra Viceformanden Ove Thomsen: Efterat Magistraten nu har tilstillet Repræsentationen, Stiftamtets officielle Communication af Hs. M. Kongens Resolution af 22 Decbr. f. A. angaaende Fængselsvæsenet, og derhos udtalt Nødvendigheden af at Sagen om de herværende Varelægtsfængslers Forandring uden Ophold tages under Overveielse, antager jeg, at Repræsentationen, der alt forlængst gjentagne Gange har gjort dette Anliggende til Gjenstand for en forberedende Drøftelse, ogsaa nu med Varme vil fremme Sagen. Ligesom jeg imidlertid stedse har hørt til dem, der ikke ansaae det for det Væsentligste, at Sagen blev udført snarest muligt, men derimod til dem, der satte det Væsentlige i at den udførtes bedst muligt, saaledes antager jeg fremdeles, at der bedst sørges for Communens Tarv, ved at dette vigtige Anliggende ikke indstilles til endelig Afgjørelse for efter en af en alsidig Drøftelse fremgaaet fuldt moden Beslutning. Da jeg nu har bragt i Erfaring, at der iblandt de Legater, som ere stiftede af vor tabte, af Odense Commune saa høitfortjente Medborger, afdøde Kammerherre, Jens Benzon, er et, hvis Diemeed udtrykkeligen er: Opførelsen i eller udenfor Odense af "Varetægts fængsler, der, svarende i Eet og Alt til Nutidens Fordringer, kunne tjene til Mønster for alle dem, der senere ville efter samme Grundsætninger blive indrettede i Danmark; at Udførelsen af dette Legats Formaal netop skal overdrages en Commission, bestaaende af Odense Magistrat og Borgerrepræsentanter, samt Herredsfogderne i de Jurisdictioner, der nu have Arrester i Odense, og at netop dette Legat skal kunne ventes undtaget fra den for næsten alle de øvrige Legater gjeldende Regel, at de først ville kunne træde i Kraft omtrent efter en Snees Aars Forløb, skulde jeg formene, at der fra Repræsentationens Side var al Grund til, hos Magistraten at andrage paa, at der enten af Communalbestyrelsen, alene, eller i Forening med de nævnte Herredsfogder, tages under Overveielse, hvorvidt hiin testamentariske Disposition vil kunne have nogen væsentlig Jndflydelse paa Spørgsmaalets Afgjørelse. Maatte det da vise sig, at Communen strax vilde kunne komme i Besiddelse af den i Legattet til det skjønne Øiemeeds Fremme bestemte Kapital, da vilde, ifølge dettes Bestemmelser, sammenholdte med forannævnte allerhøieste Resolution, en ny Tegning og Plan blive aldeles nødvendige. -